LPN รูดอีก 4.72% หลังร่วงมา 5 วันติด โบรกฯมองผลประกอบการต่ำกว่าคาด
LPN รูดอีก 4.72% หลังร่วงมา 5 วันติด โบรกฯมองผลประกอบการต่ำกว่าคาด ล่าสุด ณ เวลา 11.04 น. ราคาอยู่ที่ 12.10 บาท ลบ 0.60 บาท หรือ 4.72% สูงสุดที่ 12.60 บาท ต่ำสุดที่ 11.80 บาท มูลค่าซื้อขายที่ 303.53 ล้านบาท
31 ม.ค. 2560

ผู้สื่อข่าวรายงานว่า ราคาหุ้นบริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ณ เวลา 11.04 น. ราคาอยู่ที่ 12.10 บาท ลบ 0.60 บาท หรือ 4.72% สูงสุดที่ 12.60 บาท ต่ำสุดที่ 11.80 บาท มูลค่าซื้อขายที่ 303.53 ล้านบาท ขณะที่ดัชนีตลาดหุ้นไทยโดยรวมลบ 0.44% โดยราคาหุ้นปรับตัวลงแรงเป็นวันที่ 5 ติดต่อกัน นับตั้งแต่ราคาหุ้นอยู่ที่ระดับ  13.20 บาท ณ วันที่ 25 ม.ค.60

ด้าน บล.ทิสโก้ ระบุในบทวิเคราะห์ฯแนะ “ถือ” หุ้น LPN ด้วยราคาเป้าหมาย 11.10 บาท/หุ้น โดยมีความเสี่ยงคือ 1) ผลประกอบการที่แย่กว่าคาด 2) การยกเลิกการจอง แต่มีอัพไซด์คือ 1) การเปิดตัวโครงการที่เพิ่มขึ้น 2) ยอดจองของโครงการเดิมที่เพิ่มขึ้น และ 3) ยอดจองของโครงการ Low-End ที่เพิ่มขึ้น
ประเด็นสำคัญจาก CEO คือ LPN ประกาศจะตั้งธุรกิจใหม่ LPS (Lumpini Service หรือ LPS) พร้อมตั้งเป้ารายได้รวมปีนี้ 1 หมื่นล้านบาทต่ำกว่าที่ตลาดคาด แต่เป็นไปตามที่คาด อย่างไรก็ตาม มองว่าการยกเลิการจองยังมีความเสี่ยง โดยเพิ่มขึ้นเป็น 20% ในปี 59 เพิ่มขึ้นจาก 10% ในปี 58 ซึ่งความเสี่ยงยังอยู่ในกลุ่ม Low-End และบริษัทมีแผนจะปรับขึ้นมาทำธุรกิจในกลุ่ม Medium-End แต่อย่างไรก็ตามจะทำให้ SG&amp;A เพิ่มขึ้น
ทั้งนี้บริษัทมีแผนจะเปิดตัวเพิ่มขึ้น 12 โครงการในปีนี้มูลค่า 2 หมื่นล้านบาท ในขณะที่โครงการมักกะสันมียอดจองเพียง 35% ซึ่งบริษัทระบุว่า 45% จะเป็นการขายผ่านตัวแทน และ 20% เก็บไว้ขายในภายหลัง โดย LPN ตั้งเป้าภาพรวมยอดจองในปี 60 ไว้ที่ 2.0 หมื่นล้านบาท และคาดอัตราการ Take up จะเพิ่มขึ้น แม้ว่ารายได้จะใกล้เคียงกับที่เราคาด แต่เรามองว่ายอดจองมีโอกาสที่จะพลาดเป้า
ส่วน LPS ไม่เพียงแต่จะสนับสนุนการดำเนินงานของ LPN เท่านั้น แต่จะให้บริการ Outsource แก่ผู้ประกอบการรายย่อย (LPS จะรับผิดชอบด้านการก่อสร้างและบริหารโครงการ) LPN ตั้งเป้าว่าจะให้สนับสนุนโครงการอย่างน้อย 15 โครงการ แม้ว่า LPS จะเป็นแหล่งรายได้ใหม่ แต่เรามองว่าสัดส่วนของรายได้ยังไม่มีนัยสำคัญ และมีอัตรากำไรที่ต่ำ